**Պաուլին Քրիստին Քրիք** (հոլ.՝ Pauline Christine Krikke, մայիսի 9, 1961(1961-05-09), Սնեկ, Ֆրիսլանդիա, Նիդերլանդներ), նիդերլանդացի քաղաքական գործիչ, որը 2017 թվականից մինչև 2019 թվականը պաշտոնավարել է որպես Հաագայի քաղաքապետ։ Հանդիսանում է Նիդերլանդների Ազատության և ժողովրդավարության ժողովրդական կուսակցության (VVD) անդամ, ով 2001-2013 թվականներին զբաղեցրել է նաև Առնհեմի համայնքապետի պաշտոնը։

Նա իր քաղաքական ակտիվ գործունեությունտ սկսել է 1994 թվականին՝ ծառայելով որպես ավագանու անդամ, իսկ արդեն 1996-2001 թվականներին եղել է մայրաքաղաք Ամստերդամի ավագ անդամ։

2015-2017 թվականներին եղել է Նիդերլանդների Թագավորության Սենատի անդամ։

Վաղ տարիների կյանք և կրթություն
-------------------------------

Պաուլին Քրիքը ծնվել է 1961 թվականին Նիդերլանդների հյուսիսարևմտյան Ֆրիզլանդ նահանգի Սնիք փոքրիկ բնակավայրում։ Ֆրեդերիկ Մյուլլերի ակադեմիան ավարտելուց հետո, Քրիքը Ամստերդամի ազատ համալսարանում ուսանել է իրավագիտություն։ Այդ ժամանակահատվածից ի վեր նա սկսում է ավելի ու ավելի շատ ներգրավվել ինչպես միջազգային հարաբերություններում, այնպես էլ հանրային կառավարման բնագավառում։ Նա ծառայել է Միջազգային հարաբերությունների ուսանողական ասոցիացիայի (SIB) ազգային խորհրդում և ՄԱԿ-ի միջազգային երիտասարդական և ուսանողական շարժման (ISMUN) գործադիր կոմիտեի կազմում։

Քաղաքական գործունեություն
-------------------------

1986 թվականին Ամստերդամում VVD-ի քարոզարշավը ղեկավարելուց հետո Քրիքը հիմնում է իր սեփական ընկերությունը՝ արշավների, վերաժողովների և այլ միջոցառումների սպասարկման համար՝ միևնույն ժամանակ ծառայելով «Housing Corporation Nieuw Amsterdam»-ի, Երեխաների խնամքի կենտրոնների գործատուների ասոցիացիայի և Երիտասարդական քաղաքականության կառավարությունների խորհրդի խորհուրդներում։

### Տեղական քաղաքականություն (1994–2013)

1994 թվականին Քրիքը ընտրվեց Ամստերդամի քաղաքային խորհրդի անդամ։ 1998 թվականի ընտրություններից հետո նրան վերապահվել են Ամստերդամի քաղաքապետարանի «տնտեսական գործեր և զբաղվածություն» և «քաղաքաշինություն, բնակարանային հարցերի և ներքաղաքային տնտեսություն» պորտֆելները։ Նա նաև կատարել է մի շարք գործառույթներ որպես խորհրդի անդամ և հանձնակատար, ինչպես նաև եղել է միջազգային առաքելությունների պատվիրակության ղեկավար Ամստերդամի ընկերությունների և հաստատությունների ներկայացուցիչների հետ միաժամանակ։

2001 թվականին Պաուլին Քրիքը Նիդերլանդական թագի կողմից նշանակվել է Առնեմի քաղաքապետ, իսկ 2007 թվականին՝ նրա պաշտոնավարումը երկարացվել է ևս վեց տարի ժամկետով։

Միևնույն ժամանակ նա զբաղեցրել է կառավարական օժանդակ պաշտոններ, ինչպիսիք են Երիտասարդների գործազրկության հարցերով խումբը և Աղետների օգնության խորհրդատվական հանձնաժողովը։ Նիդերլանդների Ազատության և ժողովրդավարության ժողովրդական կուսակցության (VVD) շրջանակներում նա եղել է ազգային և եվրոպական խորհրդարանների ներկայացուցիչների հետախուզման մշտական հանձնաժողովի նախագահ (2004–2012): Իր պաշտոնավարման ավարտից հետո Պաուլին Քրիքը Նիդերլանդների միապետի կողմից արժանացավ Օրանյան Նասաուի շքանշանի ասպետի կոչմանը։

### Սենատի անդամ (2015–17)

Պաուլին Քրիքը Հաագայի քաղաքապետի պաշտոնում Նիդերլանդների վարչապետ Մարկ Ռյուտեի և ԱՄՆ պետքարտուղար Մայք Պոմպեոյի հետ հանդիպման ժամանակ։
2015-ից 2017 թվականներին Քրիքը ծառայում է որպես Նիդերլանդների Թագավորության Սենատի անդամ։

Իր խորհրդարանական գործունեության շրջանակներում՝ Քրիքը 2016 թվականից ի վեր եղել է Եվրոպայի խորհրդի Խորհրդարանական վեհաժողովում Նիդերլանդների պատվիրակության անդամ։ Որպես «Լիբերալների և դեմոկրատների դաշինք հանուն Եվրոպայի» խմբի («ԱԼԴԵ») անդամ, նա մինչ օրս հանդես է գալիս Մշակույթ, գիտություն, կրթություն և մեդիայի հանձնաժողովի կազմում։ Քրիքը եղել է միջկուսակցական պատվիրակության կազմում՝ դիտորդելու 2016 թվականի Հյուսիսային Մակեդոնիայի խորհրդարանական ընտրությունները։

### Հաագայի քաղաքապետ (2017–2019)

2017 թվականի մարտին Պաուլին Քրիքն ընտրվում է Հաագայի քաղաքապետ։ Գրեթե բոլոր տեղական կուսակցությունները պաշտպանում են նրա թեքնածությունը։ 2019 թվականի հոկտեմբերին նա հրաժարական է տալիս։ Հրաժարականը պայմանավորված էր տիմ տարեկան զեկույցում հրապարակված եզրակացությամբ, որտեղ նրա ղեկավարած քաղաքային իշխանությունը մեղադրվում էր Հաագայի Սխեվենինգեն ափամերձ թաղամասում 2018 և 2019 թվականների Ամանորյա հրդեհների մեջ։

Այլ գործունեություն
-------------------

Քրիքը Միացյալ Նահանգների Գերմանական Մարշալի հիմնադրամի անդամ է 1992 թվականից և այդ կարգավիճակում 1998–2000 թվականներին մասնակցել է հայտնի Միգրացիոն երկխոսությանը։ 2003 թվականին Էյնդհովենի տեխնոլոգիական համալսարանի համաժողովը Պաուլին Քրիքին ընտրեց վերահսկիչ խորհրդի կազմում

Քրիքը մինչ օրս հանդիսանում է Նիդերլանդների Կարմիր խաչի խորհրդի, ինչպես նաև Կարմիր խաչի և Կարմիր մահիկի միջազգային ֆեդերացիայի (IFRC) կառավարման խորհրդում Նիդերլանդների պատվիրակության անդամ։

Քրիքը տարբեր ժամանակահատվածներում զբաղեցրել է նաև Նիդերլանդների տրանսպորտային միջոցների մարմնի (RDW) նախագահի, Նիդերլանդների ապահովագրողների ասոցիացիայի ռազմավարական խորհրդատվական խորհրդի նախագահի և «Aegon» ասոցիացիայի անդամի պաշտոնները։

Գործունեություն Հայաստանում
---------------------------

Պաուլին Քրիքը ԼՔԻ Կանանց հզորացման ակադեմիայի ընթացքում, 2023 թվական։
Պաուլին Քրիքը որպես նիդերլանդական «VVD International» կազմակերպության ներկայացուցիչ 2023 թվականի ապրիլի 13-ին ժամանում է Հայաստան՝ մասնակցելու Լիբերալ քաղաքականության ինստիտուտի ամենամյա Կանանց հզորացման ակադեմիայի 4-րդ հոսքի ծրագրին որպես հատուկ հյուր։

Քրիքը ակադեմիայի ուսանողներին հայտնում է, որ ավարտել է ակտիվ քաղաքական գործունեությունը և իր նոր առաքելությունն է համարում ամբողջ աշխարհում կանանց իրավունքների շարժումներին օժանդակումն ու կանանց քաղաքական ակտիվության խթանումը։

Կանանց հզորացման ակադեմիայի շրջանակներում Պաուլին Քրիքը հանդիպում է ունենում ակադեմիայի բանախոս, Հայաստանի Հանրապետության հատուկ հանձնարարություններով դեսպան, «Լուսավոր Հայաստան» կուսակցության նախագահ Էդմոն Մարուքյանի և Հայաստանում Նիդերլանդների Թագավորության արտակարգ և լիազոր դեսպան Նիկո Սխեմերսի հետ։

Ծանոթագրություններ
------------------

1. ↑  "P.Ch. (Pauline) Krikke" (in Dutch). Parlement.com. Retrieved 2017 թ․ մայիսի 13.`{{cite web}}`: CS1 սպաս․ չճանաչված լեզու (link)
2. 1 2  "Embattled Den Haag mayor resigns with immediate effect after week of scandal". *NL Times* (in անգլերեն). 2019 թ․ հոկտեմբերի 6. Retrieved 2019 թ․ հոկտեմբերի 6.
3. ↑  "Voordracht burgemeestersbenoeming Arnhem". 2001 թ․ հունիսի 21. Արխիվացված է the original 2013 թ․ փետրվարի 22-ին. Retrieved 2010 թ․ փետրվարի 11.
4. ↑  "The Road to Copenhagen (R2C) visits KEMA in Arnhem". 2009 թ․ դեկտեմբերի 1. Արխիվացված է the original 2009 թ․ դեկտեմբերի 3-ին. Retrieved 2023 թ․ ապրիլի 28.
5. ↑  "Beijing Mayor Meets Amsterdam Delegation". *Peoples Daily*. 2000 թ․ դեկտեմբերի 7.
6. ↑  "Wie is Pauline Krikke, de nieuwe burgemeester van Den Haag?" (in Dutch). Nederlandse Omroep Stichting. 2013 թ․ փետրվարի 7. Retrieved 2017 թ․ մայիսի 13.`{{cite web}}`: CS1 սպաս․ չճանաչված լեզու (link)
7. ↑  "PACE to observe the early parliamentary elections in 'the former Yugoslav Republic of Macedonia'" Parliamentary Assembly of the Council of Europe, press release of 7 December 2016.
8. ↑  Merijn Rengers & Doortje Smithuijsen (2017 թ․ մարտի 29). "Beroepsbestuurder met een gekreukt verleden". *NRC Handelsblad* (in Dutch). Retrieved 2017 թ․ մայիսի 13.`{{cite news}}`: CS1 սպաս․ չճանաչված լեզու (link)
9. ↑  "New Year's bonfires in Scheveningen must change fundamentally: Dutch Safety Board". *NL Times* (in անգլերեն). 2019 թ․ հոկտեմբերի 3. Retrieved 2019 թ․ հոկտեմբերի 6.
10. ↑  "New Year's bonfires cause multiple fires in Scheveningen". *NL Times* (in անգլերեն). 2019 թ․ հունվարի 1. Retrieved 2019 թ․ հոկտեմբերի 6.
11. 1 2  "2023թ. «Կանանց հզորացման ակադեմիա» - Լիբերալ քաղաքականության ինստիտուտ ՀԿ". 2023 թ․ ապրիլի 16. Retrieved 2023 թ․ ապրիլի 28.

|  |  |  |
| --- | --- | --- |
| 

|  |  |
| --- | --- |
|  ⛭   Չափորոշչային վերահսկողություն | GTAA: 121820 |

 |